לוגו ההפקה הרשמי
**מלחמת הכוכבים: עלייתו של סקייווקר** (באנגלית: **Star Wars: The Rise of Skywalker**) או בשמו המלא **מלחמת הכוכבים: פרק 9 – עלייתו של סקייווקר** (באנגלית: **Star Wars: Episode IX – The Rise of Skywalker**) הוא כינויו של סרט אמריקאי בסדרת מלחמת הכוכבים מסוגת אופרת חלל שיצא לאקרנים ב-18 בדצמבר 2019, כחלק התשיעי והאחרון בסאגת סרטי מלחמת הכוכבים, והסרט השלישי והאחרון בטרילוגיה השלישית של הסאגה, שמתרחשת כרונולוגית אחרי המועד בו התרחשה עלילת הטרילוגיה המקורית של הסדרה. זה הסרט החמישי בסאגת מלחמת הכוכבים המופק לאחר רכישת חברת לוקאס פילם על ידי תאגיד הבידור חברת וולט דיסני, שאף אחראית על הפצתו.

הסרט עלה לאקרנים ב-20 בדצמבר 2019 בארצות הברית ואילו בישראל ב-18 בדצמבר.

הסרט לא הצליח להגיע לשיאי קודמיו והכניס 177 מיליון דולר בלבד בסוף השבוע הראשון להקרנתו. זאת לעומת 450 מיליון דולר שהכניס הסרט הקודם ו-549 מיליון דולר שהכניס "הכוח מתעורר".

הסרט קיבל ביקורות מעורבות של מבקרים; חלקם שיבחו את הופעות השחקנים, הוויזואליות, הליווי המוזיקלי והמשקל הרגשי שלו בעוד אחרים מתחו ביקורת על התסריט הלא אפשרי ונטול הדמיון.

עלילת הסרט
----------

שנה לאחר עלילת "מלחמת הכוכבים - פרק 8: אחרוני הג'דיי", משודר ברחבי הגלקסיה מסר בקולו של הקיסר פלפטין, אדון הסית' דארת' סידיוס. המנהיג העליון קיילו רן מוצא מכשיר ניווט של הסית', לאחר טבח שהוא מבצע במקומיים, שמוביל אותו לכוכב סודי בשם אקסגול שבו הוא מוצא את פלפטין המספר לו שהוא למעשה שרד את אירועי שובו של הג'דיי ויצר את המנהיג העליון סנוק והמסדר הראשון, הוא גם חושף כי הוא ייצר צבא משחתות כוכבים המסוגלות להשמיד כוכבים הנקרא "המסדר האחרון". הוא דורש בתמורה לשליטה בגלקסיה על ידי קיילו שיהרוג את ריי. בעקבות הדלפה של בוגד במסדר הראשון, פין ופו דמרון מקבלים מידע אודות תוכנית הפעולה של רן. הם מבריחים את התוכנית לבסיס המורדים ולגנרלית ליאה אורגנה, שם ריי מגלה כי לוק חיפש בעבר את מכשיר הניווט השני. ריי מבקשת לסיים את משימתו וליאה מעניקה לה את חרב האור של אחיה המנוח שתוקנה.

ריי יוצאת עם פין, פו דמרון, C-3PO BB-8 וצ'ובאקה על המילניום פאלקון כדי לחפש את המכשיר. הם מגיעים לכוכב בו נערך פסטיבל חגיגי וריי מדברת עם מקומית ששואלת לשמה. היא עונה לה, אך המקומית שואלת גם לשם משפחתה, היא עונה שאין לה והמקומית מעניקה לה שרשרת. דרך הקשר הטלפתי שלהם, רן לוקח ממנה את השרשרת ובכך מצליח לזהות את מיקומם. החבורה פוגשת את לאנדו קלריסיאן הזקן שמספר להם אודות משרת סית' שנטש את חלליתו במקום ומאז נעלמו עקבותיו. המסדר הראשון שולח חיילים לחפש אותם והם מחרימים את המילניום פלקון. החבורה נמלטת כדי לחפש את הספינה שבעליה ידע היכן למצוא את המכשיר, בעוד אבירי הרן עוקבים אחריהם.

החבורה נתקעת בחול טובעני ומוצאת את עצמה עם עצמותיו של משרת הסית'. הם מוצאים שם פגיון ועליו כתובת בשפת הסית'. הם רואים במקום נחש חלל גדול ופצוע המנסה לטרוף אותם אך ריי מרפאת אותו באמצעות ה"כוח" והוא חופר עבורם מפלט אל פני האדמה. תוך כדי ההכנות להמראה ריי יוצאת להתעמת עם רן שנוסע עם חללית לכיוונם. ריי חותכת את ספינתו של רן עם חרב האור וצ'ואי נחטף על ידי המסדר. ריי מבחינה בנחתת שבה מוחזק צ'ובאקה והפגיון, עוצרת אותה באוויר, אך קיילו רן מבחין בכך ומפעיל כוח נגדי. ריי מאבדת שליטה ומשחררת מידיה ברקים הדומים לאלו שלפלפטין משתמש בהם בכוח הסית'. הנחתת מתפוצצת וכל האנשים עליה מתים במקום. ריי נמלטת עם החללית וחווה ייסורי מצפון על שהרגה את צ'ובאקה בכוח הסית' שבה.

C3PO חושף כי הוא זוכר מה רשום על הפגיון אך מנוע על ידי התוכנה שלו מלתרגם את שפת הסית'. פו מציע לבקר טכנאי דרואידים שהוא מכיר והם נוסעים אליו. אבירי הרן עוקבים אחריהם. קיילו רן שב לספינה ומקבל דיווח לפיו הנחתת הושמדה אך נשלחו שתי נחתות והשנייה שבה עם אסיר ואכן צ'ואי מוכנס לחדר כבול באזיקים עם הרכוש שלו, אותו מחרים קיילו ושולח את הווקי לחקירה.

ריי, פין, פו, C3PO ו-BB8 מגיעים לעיירה בכוכב הלכת קג'ימי שבה נמצא פורץ הדרואידים אך מגלים בה כוחות רבים של המסדר הראשון. לאחר שהם מתגנבים בשטח פו נתקל ונלחם עם מבריחת בשמים שחושפת שגם הוא היה מבריח בשמים לפני הצטרפותו למחתרת, דבר שמפתיע את חבריו. היא לוקחת אותם אל הפורץ שמסביר שהדרך היחידה לגלות את המידע היא למחוק את זכרונו של C3PO והם מחליטים לעשות זאת בהסכמתו. C3PO נותן להם את נקודות הציון ומוסיף כי יש שני מצפנים, ואז נכבה ומתעורר ללא זיכרון. ריי מבחינה בנוכחות של צ'ואי על המשחתת של קיילו רן המרחפת מעליהם והם יוצאים להציל אותו. הם משאירים את הדרואידים להגן על הספינה של משרת הסית' לאחר שהנחיתו אותה בתוך המשחתת ובינתיים קיילו רן יורד לעיירה. תוך כדי החילוץ הם נתקלים בחיילי סער אותם ריי מרמה בעזרת ה"כוח" והם חושפים את מיקומו של צ'ואי. ריי מגלה שגם הסכין נמצאת על הספינה ויוצאת לחלץ את שניהם.

ריי מגיעה לחדרו של קיילו ושם דרך הקשר הטלפתי הוא מספר לה כי שמה האמיתי הוא ריי פלפטין והוריה התבודדו במטרה לברוח מסבה מצד אביה, שהוא שיב פלפטין, הקיסר ואדון הסית'. היא למעשה נכדתו של פלפטין, ואנשיו רצחו את הוריה אחרי שהחביאו אותה. הם נלחמים בקרב חרבות אור דרך הקשר הטלפתי וריי פוגעת בקסדה השרופה של דארת' ויידר שנמצאת בחדרו של קיילו, שעוברת דרך הקשר הטלפתי וכך הוא מזהה את מיקומה. פין ופו מוצאים בינתיים את צ'ואי ונתפסים על ידי חיילי הסער, ועומדים להיות מוצאים להורג על ידי כיתת יורים בפיקוד הגנרל האקס, שמתברר שהוא הבוגד במסדר. הוא עוצר את ההוצאה להורג ומבריח אותם יחד עם הדרואידים אל המילניום פלקון שנמצאת שם מאז החרמתה. הגנרל האקס נחשף כבוגד ונורה למוות על ידי גנרל אחר הנאמן ללורד סידיוס ששירת אותו במלחמה הקודמת.

ריי, פין, פו דמרון, צ'ואי והדרואידים נוסעים לירח של אנדור שאליו קרס כוכב המוות השני על מנת למצוא את מכשיר הניווט בכספת שבתוכו. הם מתרסקים עם המילניום מגיעים לצוק ומגלים שאין להם איך לעבור את המים הסוערים אל שאריות כוכב המוות לפני שיתקנו את המילניום או שהמים יירגעו. הם עומדים במיקום המדויק שבו הפגיון מציין את מיקום המצפן, בזמן שעריקי פלוגת חיילי סער מגיעים לסייע להם. ג'אנה, מפקדת העריקים, מסבירה להם כי לא ניתן לעבור את המים אך ריי בחשאי שטה לבדה לכוכב המוות ומוצאת את החדר בו התרחש הקרב האחרון בין דארת' ויידר, לוק סקייווקר וסבא שלה, הקיסר פלפטין. שם היא מוצאת את הכספת, נכנסת אליה ומוצאת את מכשיר הניווט - אך היא מסתובבת אל מראה בה היא רואה את דמותה כלורד סית' המשתמשת בחרב דו-צדדית אדומה מתקפלת. הדמות נלחמת בה, והיא משלימה את הזיכרון של הוריה נחטפים ומעונים למוות על ידי הפגיון של משרת הסית'. מחוץ לכספת קיילו רן אורב לה ומשמיד את מכשיר הניווט. הם נלחמים בעוד פין וג'אנה מחכים להם על שריד אחר של כוכב המוות. רגע לפני שקיילו רן מנחית את מכת המוות על ריי, אמו הנסיכה ליאה מתקשרת איתו דרך ה"כוח", (דבר שגרם למותה), הוא עוזב את החרב, וריי תופסת אותה ונועצת אותה בבטנו. היא מחליטה לרפא את בן, ואומרת לו כי היא הייתה חוברת אליו לו היה בן סולו ולא קיילו רן. ריי בורחת עם הספינה של קיילו אל קא-טו, בעוד פין נמלט על המילניום פלקון. קיילו רן שנשאר לבד על שרידי כוכב המוות עם חרב האור שלו רואה חיזיון של אביו, האן סולו ומדבר איתו. הוא מצטט את עצמו מהיום בו רצח את אביו ואומר: "אני יודע מה עליי לעשות, אבל אני לא בטוח שיש לי את הכוח לעשות את זה." הוא מתנצל בפני האן שרצח אותו, שסולח לו ולאחר מכן משליך את החרב שלו לים וחוזר להיות בן סולו.

משחתת המגיעה מאקסגול מפציצה את העיירה בה מצאו פין ופו את מומחה הדרואידים ובכך משמידה לחלוטין את הכוכב עליה היא נמצאת. פין ופו חוזרים לבסיס המחתרת שם הם מגלים שהגנרלית ליאה אורגנה מתה. R2D2 משחזר ל-C3PO את הזכרונות שנמחקו לו.

ריי נמלטת לכוכב שבו נוצר הג'דיי והתבודד לוק סקייווקר לאחר התקרית עם בן, ובו היא משמידה את החללית של קיילו באש ומנסה לזרוק אליה גם את החרב של לוק - שתופס אותה כרוח רפאים. לוק מעניק לה את החרב שלו, את החרב של ליאה מתקופת אימוניה כג'דיי ומספר לה שליאה ידעה לכל אורך הדרך שריי היא נכדתו של פלפטין ואף על פי כן בחרה לאמן אותה. הוא מעניק לה גם את חללית ה-X-Wing שלו ושולח אותה להילחם בסבא שלה.

ריי נוסעת לאקסגול בעזרת מכשיר הניווט שהיה בחלליתו של קיילו רן, ומתקשרת עם המחתרת ובכך מאפשרת לפו ופין שמונו עם מותה של ליאה לגנרלים למצוא את מישור הסית' אקסגול ולפלוש עם המחתרת לשם. הם שולחים את לנדאו לגייס עוד מורדים עם המילניום פלקון. הם מתכננים לתקוף את האנטנה של מכשיר הניווט שמאפשר למשחתות לצאת מאקסגול אך הגנרל המפקד על הצי מכבה אותו ומפעיל מכשיר זהה על הספינה הפיקודית שלו במקום. פין, יחד עם ג'אנה וכוחותיה, תוקפים את המשחתת של הגנרל. ריי מתעמתת עם סבה שמבקש ממנה להרוג אותו מתוך שנאה, לעבור לסית' ובכך להשמיד את מסדר הג'דיי. היא מסרבת והוא פותח את גג המקדש ומראה לה כיצד כל המחתרת נשחטת בקרב ואיש לא בא לעזור. הוא מסביר לה כי אם היא תהיה הקיסרית היא תפקד על הצי ותוכל להציל את חבריה. בעוד היא מתלבטת, בן סולו בא ומודיע לה בקשר טלפתי שהוא הגיע למקדש. היא מתחילה את הטקס אך באמצעו היא מעבירה לבן בטלפורטציה את חרב האור של סבא שלו על מנת להרוג את אבירי הרן בהם נתקל. היא נלחמת בשומרים של הקיסר עם חרב האור של ליאה.

כאשר רוב צבא המחתרת מושמד, ופו מתחיל לאבד תקווה, פין מצליח לפוצץ את האנטנה ולנדאו מגיע עם כוחות תקיפה רבים. פלפטין שואב מבן וריי את "הכוח" ובכך כמעט מביא למותם. הוא מתרפא וגופו הפצוע משתקם. הוא גורם לריי לאבד הכרה וזורק את בן סולו לתהום ומשתמש בכוח על מנת לחשמל את כל הספינות של המורדים באמצעות ברקים בעוצמה חסרת תקדים. ריי מתעוררת, מגייסת את כל כוחם של כל הג'דיי אי פעם ומשתמשת בחרב האור שלה כדי להסיח את דעתו פלפטין שתוקף אותה במקום את הספינות שמרגע שחרורן ממשיכות במתקפה. הספינות יורות בנשק משמיד הכוכבים של כל משחתת ובכך משמידות אותן. ריי משתמשת בחרבות של לוק וליאה כדי להדוף את המתקפה של פלפטין ולהרוג אותו. פלפטין מתאדה והמקדש קורס אך ריי מתה כתוצאה מכך. בן סולו עולה מהתהום ומוצא את גופתה, הוא משתמש ב"כוח" ובכוחותיו האחרונים כדי להחיות אותה. כתוצאה מכך הוא גוסס, ריי מתעוררת, מודה לו והם מתנשקים, ואז בן מת וגופתו נעלמת. גם גופתה של ליאה נעלמת במקביל. המשחתת הראשית של הצי קורסת עם פין וג'אנה עליה לאחר שהשמידו את האנטנה, אך לנדאו מגיע עם המילניום פאלקון ומציל אותם. המשחתות של המסדר האחרון מתפוצצות וישנן חגיגות בכוכבי לכת שונים ברחבי הגלקסיה.

ריי חוזרת לטטואין לחווה של הדודים של לוק וקוברת שם את החרב של לוק ואת החרב של ליאה בסמוך לקבר של שמי סקייווקר בעודה מחזיקה חרב אור חדשה בצבע צהוב. אישה מקומית מגיעה ואומרת כי זה זמן רב לא הגיע אף אחד למקום ושואלת את ריי לשמה. ריי עונה ששמה ריי והנוודת שואלת גם מה שם משפחתה. הרוחות של לוק וליאה מופיעות והם מהנהנים לעברה. ריי עונה כי שמה הוא ריי סקייווקר.

צוות השחקנים ודמויות
--------------------

* דייזי רידלי - ריי, אבירת ג'דיי
* ג'ון בויגה - FN-2187/פין, לוחם במחתרת ובעברו עריק מהמסדר הראשון
* אוסקר אייזק - פו דמרון, טייס קרב וגנרל במחתרת
* אדם דרייבר - קיילו רן/בן סולו, המנהיג העליון של המסדר הראשון ובעל שליטה בצד האפל של ה"כוח"
* יונאס סואוטאמו - צ'ובאקה הווקי, טייס המשנה של האן סולו
* קרי ראסל - זורי בליס, מבריחה וחברה של פו דמרון
* בילי די ויליאמס (אנ') - לאנדו קלריסיאן, חבר במחתרת וידידם הטוב של האן סולו וליאה
* מארק המיל - לוק סקייווקר, מאסטר ג'דיי (מופיע בתור רוח רפאים של ה"כוח")
* קארי פישר - גנרל ליאה אורגנה, מנהיגת המחתרת ובעלת ידע בסיסי ב"כוח" ודרכיי הג'דיי (השתמשו בצילומים מתוך הסרט: "הכוח מתעורר").
* דונל גליסון - גנרל האקס (המסדר הראשון)
* ריצ'רד אי. גרנט - גנרל פראיד (המסדר הראשון)
* לופיטה ניונגו - מאז קנאטה
* אנתוני דניאלס - C3PO, דרואיד פרוטוקול ומתורגמן של שפות רבות
* איאן מקדרמיד - פלפטין/דארת' סידיוס, אדון סית' רב עוצמה והנבל הראשי של הסרט
* האריסון פורד - האן סולו, טייס, לוחם מיומן בבלאסטר וחברו הטוב ביותר של צ'ובאקה (הופיע בתור זיכרון של בן סולו)
* ג'ייקוב פורצ'ן-לויד - קצין הצי

הפקה
----

ביוני 2014 הוכרז שהבמאי ריאן ג'ונסון ישמש כתסריטאי הסרט התשיעי, אבל מאוחר יותר הודיע שלא יהיה מעורב בהפקה. באוגוסט 2015, קולין טרוורו הוכרז כבמאי ויחד עם דרק קונולי החל בכתיבת תסריט. בפברואר 2016, מנכ"ל דיסני בוב אייגר אישר שקדם ההפקה יצא לדרך.

בסוף דצמבר 2016, עקב מותה של קארי פישר התקשורת תהתה האם דמותה תופיע בסרט וכיצד המוות ישפיע על העלילה. כמה שבועות לאחר מכן אולפני Lucasfilm הכריזו כי לא ישתמשו באמצעים דיגיטליים לשימור הדמות, ובאפריל 2017 המפיקה קתלין קנדי הכריזה שפישר לא תופיע בסרט. חרף זאת, ביולי 2018 נודע שפישר כן תופיע בסרט, תוך שימוש בחומרי צילום מהסרט מלחמת הכוכבים: הכוח מתעורר שלא נעשה בהם שימוש.

בספטמבר 2017, Lucasfilm הכריזה כי טרבורו לא יביים את הסרט, ושבוע לאחר מכן מונה ג'יי ג'יי אברהמס לבמאי הסרט, עם כריס טריו כתסריטאי, עם קתלין קנדי ומישל רג'וואן כמפיקים, בשיתוף עם החברה של אברהמס, Bad Robot Productions‏.

באפריל 2019 הודיע בוב אייגר, מנכ"ל דיסני, כי לאחר הסרט הנוכחי ייצא זיכיון "מלחמת הכוכבים" להפסקה קולנועית, ועיקר הפיתוח העתידי יהיה של סדרות טלוויזיה עבור שירות התוכן החדש של דיסני, "דיסני+". עם זאת, ציין אייגר כי ישנם סרטים נוספים בפיתוח, אך דיסני לא תודיע בשלב זה על השקתם.

### ליהוק

צוות השחקנים מהסרט קודם, אדם דרייבר, דייזי רידלי, ג'ון בויגה ואוסקר אייזק כקיילו רן, ריי, פין, ופו דאמרון, בהתאמה.

### צילומים

צילומי הסרט החלו באוגוסט 2018 והושלמו בפברואר 2019.

במקור דיסני תכננו להוציא לאקרנים בחודש דצמבר, כמו שאר הסרטים, אך לבסוף נבחר תאריך השחרור ל-24 במאי 2019. ברם, לאחר שאברהמס נטל לידיו את מושכות הבימוי תאריך השחרור הוזז חזרה לתקופת החגים של דצמבר והוא יצא לאקרנים ב-20 בדצמבר 2019.

בינואר 2018 ג'ון ויליאמס הוחזר כדי להלחין את הפסקול לסרט. חודש לאחר מכן, נודע כי זה יהיה הסרט האחרון בסדרת מלחמת הכוכבים אותו הוא ילחין. ב-9 ביולי 2018, *The Hollywood Reporter* דיווח שבילי די ויליאמס אושר לגילום הדמות לאנדו קלריסיאן, שגילם בעבר. ב-27 ביולי 2018, אושר כי מרבית צוות השחקנים מהסרט הקודם יחזור לגלם את דמויותיהם שוב. בהמשך אושר ליהוקה של ראסל.

הכנסות
------

הסרט הכניס 200 מיליון דולר בסוף השבוע הראשון להקרנתו, במה שמהווה את הנתון הנמוך ביותר מבין שאר סרטי טרילוגיית ההמשך (פרקים 7–9). בסך הכל הסרט הכניס ברחבי העולם יותר ממיליארד דולר לעומת תקציב הפקה שנע בין 150 ל-300 מיליון דולר.

עתיד
----

בנובמבר 2021, מנכ"לית לוקאספילם קתרין קנדי סיפרה כי מתנהלים דיונים באשר לעתיד הדמויות מהטרילוגיה. באפריל 2023 נחשף בארוע של מלחמת הכוכבים כי סרט חדש בבימויה של שרמין אובייד-צ'ינוי נמצא בפיתוח על פי תסריט של סטיבן נייט עם דייזי רידלי שתככב כריי, בסרט שעלילתו תתרחש 15 שנים אחרי "עלייתו של סקייווקר" ויתמקד בניסיונותיה של ריי לשקם את מסדר הג'דיי.

קישורים חיצוניים
----------------

ויקישיתוף מדיה וקבצים בנושא **מלחמת הכוכבים - פרק 9: עלייתו של סקייווקר** בוויקישיתוף
* 

* אתר האינטרנט הרשמי של מלחמת הכוכבים - פרק 9: עלייתו של סקייווקר

### אתר וקישורים רשמיים

* מלחמת הכוכבים - פרק 9: עלייתו של סקייווקר, ברשת החברתית אקס (טוויטר)
* "מלחמת הכוכבים - פרק 9: עלייתו של סקייווקר", במסד הנתונים הקולנועיים IMDb (באנגלית)
* "מלחמת הכוכבים - פרק 9: עלייתו של סקייווקר", באתר AllMovie (באנגלית)
* "מלחמת הכוכבים - פרק 9: עלייתו של סקייווקר", באתר Rotten Tomatoes (באנגלית)
* "מלחמת הכוכבים - פרק 9: עלייתו של סקייווקר", באתר Box Office Mojo (באנגלית)
* "מלחמת הכוכבים - פרק 9: עלייתו של סקייווקר", באתר Metacritic (באנגלית)
* "מלחמת הכוכבים - פרק 9: עלייתו של סקייווקר", באתר אידיבי
* "מלחמת הכוכבים - פרק 9: עלייתו של סקייווקר", באתר דיסני+ סרטים (באנגלית)
* "מלחמת הכוכבים - פרק 9: עלייתו של סקייווקר", במסד הנתונים הקולנועיים KinoPoisk (ברוסית)
* סרטון הטריילר ביוטיוב

### ביקורות

* אתר למנויים בלבד נתנאל שלומוביץ, "מלחמת הכוכבים: פרק 9 - עלייתו של סקייווקר" הוא סיום מלאכותי ומהונדס לסאגה, באתר הארץ, 19 בדצמבר 2019
* "עלייתו של סקייווקר": מזיע ממאמץ, ביקורת באתר ישראל היום
* תומר קמרלינג, ‏נפרדנו פח, באתר ‏מאקו‏, 19 בדצמבר 2019
* אילן קפרוב‏, הכוח מתפורר, באתר וואלה!‏, 19 בדצמבר 2019
* ביקורת סרט: מלחמת הכוכבים, עלייתו של סקייווקר – תם ונשלם, ביקורת באתר גאדג'טי

הערות שוליים
------------

1. 1 2  New Star Wars Movies Announced as Disney Enters Agreement to Acquire Lucasfilm Ltd. | StarWars.com(הקישור אינו פעיל, 18.3.2020)
2. ↑  אי-פי, "זה המאבק שלך עכשיו": טריילר ראשון ל"מלחמת הכוכבים: עלייתו של סקייווקר", באתר הארץ, 13 באפריל 2019
3. ↑  אור סיגולי, ‏סורה חושך: "מלחמת הכוכבים: עלייתו של סקייווקר" הוא סרט מביך, באתר גלובס, 27 בדצמבר 2019
4. ↑  "J.J. Abrams to Write and Direct *Star Wars*: Episode IX". *StarWars.com*. 12 בספטמבר 2017. נבדק ב-12 בספטמבר 2017. `{{cite web}}`:  (עזרה)
5. ↑  Littleton, Cynthia (27 בדצמבר 2016). "Carrie Fisher Completed Work on 'Star Wars: Episode VIII' Before Her Death". *Variety*. נבדק ב-27 בדצמבר 2016. `{{cite web}}`:  (עזרה)
6. ↑  Maresca, Rachel (27 בדצמבר 2016). "Carrie Fisher Wrapped Filming on 'Star Wars: Episode VIII': What Does Her Death Mean for 'Episode IX'?". *Entertainment Tonight*. נבדק ב-27 בדצמבר 2016. `{{cite web}}`:  (עזרה)
7. ↑  אתר למנויים בלבד Reuters News Agency, ‏How will Carrie Fisher's death affect the Star Wars franchise and will they recast Princess Leia?, The Telegraph, 28 December 2016
8. ↑  "Lucasfilm: Carrie Fisher won't be digitally recreated". *BBC News*. 14 בינואר 2017. נבדק ב-14 בינואר 2017. `{{cite web}}`:  (עזרה)
9. ↑  Truitt, Brian (14 באפריל 2017). "Kathleen Kennedy confirms Carrie Fisher won't be in 'Star Wars: Episode IX'". *USA Today*. נבדק ב-14 באפריל 2017. `{{cite web}}`:  (עזרה)
10. ↑  Kreps, Daniel (27 ביולי 2018). "'Star Wars: Episode IX' to Feature Unused Footage of Carrie Fisher's Leia Organa". *Rolling Stone*. נבדק ב-28 ביולי 2018. `{{cite web}}`:  (עזרה)
11. ↑  "A Statement Regarding *Star Wars*: Episode IX". *StarWars.com*. 5 בספטמבר 2017. נבדק ב-5 בספטמבר 2017. `{{cite web}}`:  (עזרה)
12. ↑  Kit, Borys; Galuppo, Mia (5 בספטמבר 2017). "Colin Trevorrow Out as 'Star Wars: Episode IX' director". *The Hollywood Reporter*. נבדק ב-5 בספטמבר 2017. `{{cite web}}`:  (עזרה)
13. ↑  Kroll, Justin (12 בספטמבר 2017). "J.J. Abrams to Replace Colin Trevorrow as Director of 'Star Wars: Episode IX'". *Variety*. נבדק ב-12 בספטמבר 2017. `{{cite web}}`:  (עזרה)
14. ↑  Christopher Palmeri and Emily Chang, Star Wars Movies Will Take a Break After Episode IX, Disney Says, April 12'th, 2019
15. ↑  Hutchinson, Corey (18 בדצמבר 2017). "Star Wars: Every Confirmed Cast Member For Episode 9". *Screen Rant*. נבדק ב-7 בינואר 2018. `{{cite web}}`:  (עזרה)
16. ↑  BREAKING: Star Wars: Episode IX Cast Officially Announced!
17. ↑  Kroll, Justin (25 באפריל 2017). "'Star Wars: Episode IX' Gets Release Date". *Variety*. נבדק ב-7 בפברואר 2018. `{{cite web}}`:  (עזרה)
18. ↑  Tambini, Joe (19 בדצמבר 2017). "Star Wars Episode 9: When is the next Star Wars film coming out?". *Express*. נבדק ב-23 בדצמבר 2017. `{{cite news}}`:  (עזרה)
19. ↑  Weiss, Josh (10 בינואר 2018). "John Williams Says He's Scoring Star Wars: Episode IX For J.J. Abrams". *Syfy Wire*. נבדק ב-11 בינואר 2018. `{{cite web}}`:  (עזרה)
20. ↑  Jones, Jordan (11 בינואר 2018). "John Williams will be returning for Star Wars: Episode IX". *Flickering Myth*. נבדק ב-11 בינואר 2018. `{{cite web}}`:  (עזרה)
21. ↑  Hughes, William (3 במרץ 2018). "John Williams says he's only got one more of these damn Star Wars movies in him". *AVClub*. נבדק ב-3 במרץ 2018. `{{cite web}}`:  (עזרה)
22. ↑  Borys, Kit (9 ביולי 2018). "'Star Wars': Billy Dee Williams Reprising Role as Lando Calrissian". *The Hollywood Reporter*. נבדק ב-9 ביולי 2018. `{{cite news}}`:  (עזרה)
23. ↑  Kroll, Justin (27 ביולי 2018). "'Star Wars: Episode IX' Announces Cast; Carrie Fisher to Be Featured". *Variety*. נבדק ב-27 ביולי 2018. `{{cite web}}`:  (עזרה)
24. ↑  Couch, Aaron (27 ביולי 2018). "Carrie Fisher to Appear in 'Star Wars: Episode IX'". *The Hollywood Reporter*. נבדק ב-27 ביולי 2018. `{{cite web}}`:  (עזרה)
25. ↑  Breznican, Anthony (27 ביולי 2018). "Leia and Lando return: Carrie Fisher and Billy Dee Williams will appear in Star Wars: Episode IX". *Entertainment Weekly*. נבדק ב-28 ביולי 2018. `{{cite web}}`:  (עזרה)
26. ↑  Hipes, Patrick (27 ביולי 2018). "Keri Russell Is In 'Star Wars: Episode IX' After All". *Deadline Hollywood*. נבדק ב-27 ביולי 2018. `{{cite web}}`:  (עזרה)

| **מלחמת הכוכבים** |
| --- |
| הסרטים | 

|  |  |
| --- | --- |
| **הטרילוגיה המקורית** | פרק 4: תקווה חדשה • פרק 5: האימפריה מכה שנית • פרק 6: שובו של הג'דיי |
| **הטרילוגיה המוקדמת** | פרק 1: אימת הפנטום • פרק 2: מתקפת המשובטים • פרק 3: נקמת הסית' |
| **טרילוגיית סרטי ההמשך** | פרק 7: הכוח מתעורר • פרק 8: אחרוני הג'דיי • פרק 9: עלייתו של סקייווקר |
| **סרטים בודדים** | מלחמת המשובטים • רוג אחת: סיפור מלחמת הכוכבים • סולו: סיפור מלחמת הכוכבים •  Rogue Squadron • דרואיד: סיפור מלחמת הכוכבים |

 |
| סדרות הטלוויזיה | 

|  |  |
| --- | --- |
| **אנימציה** | מלחמת המשובטים (2003) • מלחמת המשובטים (2008) • המורדים • הרפתקאות משפחת פרימייקר • אבירי הרפובליקה הישנה • כוחות הגורל • באד באצ' • חזיונות • הרפתקאות של ג'דיי צעירים |
| **לייב אקשן** | המנדלוריאן • הספר של בובה פט • אנדור • אובי ואן קנובי • אסוקה • לאנדו • Rangers of the New Republic • האקולית' |

 |
| הג'דיי וברית המורדים | מסדר הג'דיי • הרפובליקה הגלקטית • הרפובליקה החדשה • ברית המורדים |
| דמויות | לוק סקייווקר • הנסיכה ליאה • האן סולו • R2-D2 • C-3PO • אובי ואן קנובי • יודה • פאדמה אמידאלה • ג'אר ג'אר בינקס • לאנדו קלריסיאן • קווי-גון ג'ין • צ'ובאקה • אסוקה טאנו • מייס וינדו • ריי • פין • פו דמרון • BB-8 • ג'ין ארסו • הילד • המנדלוריאן • קסיאן אנדור |
| הצד האפל והאימפריה הגלקטית | סית' • פדרציית הסחר • קונפדרציית המערכות העצמאיות • האימפריה הגלקטית • המסדר הראשון |
| דמויות | דארת' ויידר • פלפטין (דארת' סידיוס) • גראנד מוף טארקין • בובה פט • ג'אבה ההאט • דארת' מול • הרוזן דוקו • גנרל גרייווס • ג'נגו פט • קיילו רן • דארת' פלייגוס • מוף גדעון |
| עולם מלחמת הכוכבים | הכוח • דמויות נוספות • כוכבים ומקומות • טכנולוגיה וכלי נשק • מערכת התאריכים • חרב אור • כוכב המוות • X-Wing‏ • מילניום פלקון • חלליות קרב מסדרת TIE • מנדלוריאן |
| שחקנים ויוצרים | ג'ורג' לוקאס (מפיק ובמאי) • ג'ון ויליאמס (מלחין הפסקול) • האריסון פורד • מארק המיל • קרי פישר • אלק גינס • ג'יימס ארל ג'ונס (דיבוב) • דייוויד פראוז • פיטר מייהו • איאן מקדרמיד • פרנק אוז (דיבוב) • ליאם ניסן • יואן מקגרגור • היידן כריסטנסן • נטלי פורטמן • אדם דרייבר • דייזי רידלי |
| בתרבות | May the Force be with you • יום מלחמת הכוכבים • תופעת הג'דיי במפקד האוכלוסין • לגו מלחמת הכוכבים • Star Wars Jedi: Fallen Order • סטאר טורס |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2019142434
* NKC: unn20201066822
* VIAF: 8745156858684749780005
* WorldCat (עם VIAF): 8745156858684749780005

 |